ไทยพาณิชย์แจกเงินจ้างให้ออก สูงสุด 33.33 เดือน
ผู้สื่อข่าวรายงานว่า ธนาคารไทยพาณิชย์ (เอสซีบี) ได้เปิดโครงการ จากด้วยใจ เป็นโครงการสมัครใจลาออก โดยผู้สมัครเข้าร่วมโครงการต้องเป็นพนักงานประจำของธนาคารที่มีอายุครบ 55 ปีขึ้นไป ยื่นความจำนงได้ตั้งแต่วันที่ 20 เม.ย. ถึง 31 พ.ค.63 กำหนดอัตราผลตอบแทนสูงสุด 33.33 เดือนนายธนา เธียรอัจฉริยะ รองผู้จัดการใหญ่อาวุโส ธนาคารไทยพาณิชย์ กล่าวชี้แจงว่า โครงการจากด้วยใจ ถือว่าเป็นสวัสดิการให้กับพนักงาน อีกทั้งเป็นการทำตามคำเรียกร้องของสหภาพแรงงานจากเดิมกำหนดเปิดโครงการเดือน ก.พ.63 แต่เมื่อเจอปัญหาการแพร่ระบาดของโควิด-19 ทำให้ต้องเลื่อนเปิดโครงการออกไป โดยได้รับกระแสตอบรับค่อนข้างดี เพราะโครงการจากด้วยใจเปิดเป็นครั้งแรก ผลตอบแทนที่ให้ค่อนข้างสูงมาก และเมื่อเปิดโครงการในครั้งต่อๆไป ผลตอบแทนจะไม่สูงแบบนี้ มีพนักงานมีคุณสมบัติเข้าร่วมโครงการประมาณ 1300 คน จากจำนวนพนักงานที่มีอยู่ 28000 คน แต่หากเป็นคนที่เก่งๆ ธนาคารก็จะเก็บไว้ไม่อนุมัติเข้าโครงการ ไม่ใช่ว่าใครสมัครมาอนุมัติให้หมด อีกทั้งการเข้าร่วมโครงการในครั้งนี้เป็นไปตามความสมัครใจ ไม่ได้มีการบังคับ.
ธนาคารไทยพาณิชย์ (เอสซีบี) ได้เปิดโครงการ จากด้วยใจ เป็นโครงการสมัครใจลาออก โดยผู้สมัครเข้าร่วมโครงการต้องเป็นพนักงานประจำของธนาคารที่มีอายุครบ 55 ปีขึ้นไป
ธนาคารไทยพาณิชย์,โครงการจากด้วยใจ,จากด้วยใจ,สมัครใจลาออก,SCB,จ้างให้ออก,ข่าววันนี้